Hotărârea Curții (Camera a opta) din 31 martie 2022 – Comisia/Portugalia (Zgomot ambiental)
(Cauza C‑687/20) (1)
„Neîndeplinirea obligațiilor de către un stat membru – Mediu – Directiva 2002/49/CE – Evaluarea și gestiunea zgomotului ambiental – Aglomerări, drumuri principale și căi ferate principale – Articolul 7 alineatul (2) – Hărți acustice strategice – Articolul 8 alineatul (2) – Planuri de acțiune - Articolul 10 alineatul (2) – Anexa VI – Informații furnizate de hărțile acustice strategice - Rezumatele planurilor de acțiune – Necomunicarea către Comisia Europeană în termenele prevăzute”
1.      Mediu – Evaluarea și gestiunea zgomotului ambiental – Directiva 2002/49 – Obligația statelor membre de a elabora hărți acustice strategice pentru aglomerări, drumuri principale și căi ferate principale – Obligația de a comunica Comisiei informațiile furnizate de hărțile menționate – Neîndeplinire a obligațiilor
[Directiva 2002/49 a Parlamentului European și a Consiliului, art. 7 alin. (2) primul paragraf și art. 10 alin. (2) și anexa VI]
(a se vedea punctele 38 și 39 și dispozitiv 1) 1)
2.      Mediu – Evaluarea și gestiunea zgomotului ambiental – Directiva 2002/49 – Obligația statelor membre de a elabora planuri de acțiune pentru aglomerări, drumuri principale și căi ferate principale – Obligația de a comunica Comisiei rezumatele planurile de acțiune menționate – Neîndeplinire a obligațiilor – Justificare întemeiată pe absența populației expuse zgomotului ambiental – Inadmisibilitate
[Directiva 2002/49 a Parlamentului European și a Consiliului, art. 2 alin. (1), art. 8 alin (2) și art. 10 alin. (2) și anexa VI]
(a se vedea punctele 40-47, 52-55 și 57 și dispozitiv 1)
Dispozitivul
1)
Republica Portugheză, pe de o parte, prin faptul că nu a elaborat hărți acustice strategice privind drumurile principale PT_a_rd00410, PT_a_rd00458, PT_a_rd00460, PT_a_rd00462 și PT_a_rd00633 și nici planuri de acțiune pentru aglomerările Amadora și Porto, precum și pentru drumurile principale și căile ferate principale menționate în anexa la prezenta hotărâre și, pe de altă parte, prin faptul că nu a comunicat Comisiei Europene informațiile furnizate de aceste hărți și nici rezumatele acestor planuri de acțiune, nu și‑a îndeplinit obligațiile care îi revin în temeiul articolului 7 alineatul (2) primul paragraf, al articolului 8 alineatul (2) și al articolului 10 alineatul (2) din Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental în coroborare cu anexa VI la această directivă.
2)
Obligă Republica Portugheză la plata cheltuielilor de judecată.
1 – JO C 62, 22.2.2021.